Такмичење се првобитно састојало од две утакмице; једна утакмица се играла на стадиону једног клуба финалисте, а друга утакмица на стадиону другог финалисте. Било је и изузетака — 1991. године када Црвеној звезди није било дозвољено да угости супарнички Манчестер јунајтед у Југославији због тадашњег рата који се водио па је тако играна само једна утакмица. Од 1998. игра се једна утакмица на неутралном терену. Од 1998. до 2012. суперкуп се играо на Стадиону Луј II у Монаку. Од 2013. користе се стадиони широм Европе.